CELEX: C2007/283/55
Language: sk
Date: 2007-11-24 00:00:00
Title: Vec T-351/07: Žaloba podaná 13. septembra 2007 – SOMM/ÚHVT

24.11.2007   
            
            
               SK
            
            
               Úradný vestník Európskej únie
            
            
               C 283/30
            
         Žaloba podaná 13. septembra 2007 – SOMM/ÚHVT
   (Vec T-351/07)
   (2007/C 283/55)
   Jazyk konania: taliančina
   Účastníci konania
   
      Žalobca: SOMM s.r.l. (San Mauro T.se, Taliansko) (v zastúpení: M. Ferro, advokát)
   
      Žalovaný: Úrad pre harmonizáciu vnútorného trhu (ochranné známky a vzory)
   Návrhy žalobcu
   
               —
            
            
               zrušiť rozhodnutie prvého odvolacieho senátu Úradu pre harmonizáciu vnútorného trhu z 28. júna 2007 v konaní R 1653/2006-1 týkajúcom sa prihlášky ochrannej známky Spoločenstva č. 4 837 746,
            
         
               —
            
            
               zaviazať žalovaného na náhradu trov konania.
            
         Žalobné dôvody a hlavné tvrdenia
   
      Prihlasovaná ochranná známka: trojrozmerná ochranná známka opísaná takto: „trojrozmerný celok tvorený z viacerých trubiek navzájom od seba vzdialených a usporiadaných, prudko sa zužujúcich a ohýbajúcich, pričom každá z nich je na jednej strane pripevnená k prevažne vertikálnemu základu a na druhej strane tvorí mimoriadne voľnú líniu, mierne naklonenú do výšky, viacerých kovových trúbkovitých prvkov navzájom od seba vzdialených a navzájom paralelných, pripevnených na mierne naklonené línie vyššie uvedených trubiek, a zo sieťového tieniaceho krytu pripevneného na uvedené trúbkovité prvky, pričom všetko spolu tvorí tieniacu striešku“; prihláška č. 4 837 746 pre výrobky patriace do tried 6 a 19.
   
      Rozhodnutie prieskumového pracovníka: zamietnutie prihlášky.
   
      Rozhodnutie odvolacieho senátu: zamietnutie odvolania.
   
      Dôvody žaloby: nesprávne určenie príslušnej skupiny verejnosti a relevantného odvetvia, ako aj získania rozlišovacej spôsobilosti predmetnej ochrannej známky podľa článku 7 ods. 3 nariadenia (ES) o ochrannej známke Spoločenstva.